ΑΠΟΦΑΣΕΙΣ
Αριθμ. 540/29907
Μερική ανάκληση της με αριθμ. Ζ/3134/5.11.1977
(ΦΕΚ 124/Δ΄/21.03.1978) απόφασης του Νομάρχη Ευβοίας «Περί κηρύξεως ως αναδασωτέων δα-
σικών εκτάσεων στην περιφέρεια της Κοινότητας
Βασιλικών Ν. Ευβοίας λόγω πυρκαγιάς», για έκταση συνολικού εμβαδού 582,23 στρεμμάτων στα
όρια της χωρικής αρμοδιότητας Τ.Κ. Βασιλικών
του Δήμου Ιστιαίας Αιδηψού Π.Ε. Ευβοίας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος (ΦΕΚ 120/Α΄/27.6.2008).
2. Τις διατάξεις του άρθρου 280 του ν. 3852/2010 (ΦΕΚ 87/
Α΄/7.6.2010) «Νέα Αρχιτεκτονική της Αυτοδιοίκησης και της
Αποκεντρωμένης Διοίκησης - Πρόγραμμα Καλλικράτης».
3. Τις διατάξεις του π.δ. 138/2010 «Οργανισμός της Αποκεντρωμένης Διοίκησης Θεσσαλίας - Στερεάς Ελλάδας»
(ΦΕΚ 231/ Α΄/27.12.2010), ως ισχύει.
4. Τις διατάξεις του αρθρ. 44 του ν. 998/1979 (ΦΕΚ 289/
Α΄/29.12.1979) «Περί προστασίας των δασών και των δασικών εν γένει εκτάσεων της χώρας», όπως αντικαταστά-
θηκε και ισχύει σήμερα.
5. Τις διατάξεις της παρ. 9 του άρθρου 17 του ν. 3889/
2010 (ΦΕΚ 182/Α΄/14.10.2010), η οποία προστέθηκε με
την παρ. 3 του άρθρου δεύτερο του ν. 4462/2017 (ΦΕΚ 39/
Α΄/28.03.2017).
6. Τις διατάξεις των άρθρων 28 και 28Α του ν. 4325/2015
(ΦΕΚ 47/Α΄/2015) «Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική Διακυβέρ-
νηση. Αποκατάσταση αδικιών και άλλες διατάξεις».
7. Την αριθμ. 13917/15.5.2017 απόφαση του Υπουργού Εσωτερικών περί διορισμού Συντονιστή στην Αποκεντρωμένη Δι-
οίκηση Θεσσαλίας - Στερεάς Ελλάδας (ΦΕΚ 250/ΥΟΔΔ/2017).
8. Τη με αριθμ. 117080/6353/13-11-2014 εγκύκλιο της
Γενικής Δ/νσης Ανάπτυξης και Προστασίας Δασών και
Αγροπεριβάλλοντος του Υ.Π.Ε.Κ.Α. «Περί της διαδικασίας
άρσης ή ανάκλησης αποφάσεων αναδάσωσης».
9. Τη με αριθμ. 153373/441/22.02.2017 εγκύκλιο του
ΥΠΕΝ «Περιοχές κηρυγμένων αναδασωτέων εκτάσεων
στους αναρτημένους δασικούς χάρτες».
10. Την αριθμ. Ζ/3134/5.11.1977 (ΦΕΚ 124/Δ/21.03.1978)
απόφαση του Νομάρχη Ευβοίας «Περί κηρύξεως ως αναδασωτέων δασικών εκτάσεων στην περιφέρεια της Κοινό-
τητας Βασιλικών Ν. Ευβοίας λόγω πυρκαγιάς», εμβαδού
4.659 στρεμμάτων.
11. Το περιεχόμενο του δασικού χάρτη του συνόλου της
Περιφερειακής Ενότητας Εύβοιας, που αναρτήθηκε με την
αριθμ. 93/3054/20.01.2017 απόφαση της Δ/νσης Δασών
Ν. Εύβοιας, όπως τροποποιήθηκε και ισχύει.
12. Τη με αριθμ. 2278/120586/31.07.2017 θετική εισήγηση
του Δασαρχείου Ιστιαίας, με συνημμένη σε αυτή την αριθμ.
Δ Υ/31.07.2017 έκθεση αυτοψίας-φωτοερμηνείας της Δασοπόνου του Δασαρχείου Ιστιαίας Μαρίας Ζωγραφοπούλου,
για τη μερική ανάκληση της (10) σχετικής απόφασης, για
έκταση συνολικού εμβαδού 582,23 στρεμμάτων στα όρια
της χωρικής αρμοδιότητας Τ.Κ. Βασιλικών του Δήμου Ιστιαίας Αιδηψού Π.Ε. Ευβοίας, επειδή κατά τον κρίσιμο χρόνο
της πυρκαγιάς και διαχρονικά είχε μη δασικό χαρακτήρα.
13. Το με αριθμ. 2549/124473/14.12.2017 έγγραφο της
Δ/νσης Δασών Ν. Εύβοιας, με το οποίο εκφράζεται η σύμφωνη γνώμη της, αποφασίζουμε:
Ανακαλούμε μερικώς, λόγω πλάνης περί τα πραγματικά δεδομένα, την με αριθμ. Ζ/3134/5.11.1977 (ΦΕΚ
124/Δ΄/21.03.1978) απόφαση του Νομάρχη Ευβοίας
«Περί κηρύξεως ως αναδασωτέων δασικών εκτάσεων
στην περιφέρεια της Κοινότητας Βασιλικών Ν. Ευβοίας
λόγω πυρκαγιάς», για έκταση συνολικού εμβαδού 582,23
στρεμμάτων (Τμήματα 1,2,3,4,5....,34 και 35) στα όρια της
χωρικής αρμοδιότητας Τ.Κ. Βασιλικών του Δήμου Ιστιαίας
Αιδηψού Π.Ε. Ευβοίας, επειδή διαπιστώθηκε ότι κατά τον
κρίσιμο χρόνο της πυρκαγιάς και διαχρονικά η ανωτέρω
έκταση είχε μη δασικό χαρακτήρα.
Η συνολική έκταση απεικονίζεται στο συνημμένο τοπογραφικό διάγραμμα κλίμακας 1:5.000, το οποίο αποτελεί
αναπόσπαστο μέρος της παρούσας, και προσδιορίζεται
επακριβώς από τις αντίστοιχες συντεταγμένες σε ΕΓΣΑ ΄87.
Κατά τα λοιπά παραμένει σε ισχύ η αριθμ. Ζ/3134/
5.11.1977 απόφαση του Νομάρχη Ευβοίας.
Η παρούσα ισχύει από της δημοσιεύσεώς της στην Εφημερίδα της Κυβερνήσεως.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Χαλκίδα, 28 Φεβρουαρίου 2018
Ο Συντονιστής Αποκεντρωμένης Διοίκησης
ΝικόλΑΟΣ ΝΤΙΤΟΡΑΣ
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
22 Μαρτίου 2018
ΤΕΥΧΟΣ  ΤΕΤΑΡΤΟ
Αρ. Φύλλου 129
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 129/22.03.2018

[Source: 20180400129.pdf | Tokens: 4037]